Svo stiklað sé á stóru var Alþingi upphaflega bæði löggjafar - og dómssamkunda , með framkvæmdavald í eigin höndum . Alþingi hélt löggjafarvaldi sínu til 1662 þegar Íslendingar afsöluðu sér sjálfstjórn til einveldis Danakonungs en ríkiserfðir höfðu fært Ísland undir Danmörku á 14. öld . Alþingi var einungis til ráðgjafar konungi til ársins 1874 þegar stjórnarskráin veitti þinginu löggjafarvald í málum sérstaklega tengdum Íslandi , sem og skattlagningar - og fjárveitingarvald . Árið 1934 var þingmönnum fjölgað í 49 og 1942 voru þeir orðnir 52 , í 21 einmenningskjördæmi og 6 tvímenningskjördæmum auk þess sem Reykjavík hafði 8 fulltrúa og 11 voru uppbótarþingmenn . Kjördæmaskipan var breytt árið 1959 í það horf sem hún er núna ( 2002 ) og alþingismönnum fjölgað í 60 . Bætt var við 3 þingmönnum árið 1984 og þinghald komið í það form sem við þekkjum í dag . Nú standa fyrir dyrum miklar breytingar á kjördæmum en þingmannafjöldi verður hinn sami . Hægt er að fylgjast með þinghaldi Alþingis í beinni útsendingu á www.althing.is .